กังวลโควิด! บาทเปิด 31.49 บาทต่อดอลลาร์ อ่อนค่านิวไฮรอบ 6 เดือน
เงินบาทเปิดตลาด 31.49 บาทต่อดอลลาร์ อ่อนค่านิวไฮรอบ 6 เดือน จากกังวลโควิดในประเทศ คาดกรอบวันนี้ 31.40-31.60 บาทต่อดอลลาร์
12 เม.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.49 บาท/ดอลลาร์ จากปิดตลาดช่วงเย็นวันศุกร์อยู่ที่ระดับ 31.41/43 บาท/ดอลลาร์ อ่อนค่าสุดในรอบ 6 เดือน เนื่องจากนักลงทุนกังวลต่อสถานการณ์การแพร่ระบาดของโรคโตวิด-19 ในประเทศที่แพร่กระจายไปทั่ว
"บาทอ่อนค่าทำนิวไฮในรอบ 6 เดือนจากโมเมนตัมในประเทศ เนื่องจากสถานการณ์โรคโควิด-19" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.40 - 31.60 บาท/ดอลลาร์ คาดว่าวันนี้มีแนวโน้มผันผวนจากการปิดสถานะเพื่อประกันความเสี่ยงก่อนที่จะหยุด 3 วัน